సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
తారక్‌కి వాళ్ల నాన్నంటే ఎంతో ఇష్టం
నాన్నకి ప్రేమతో మూవీ గురించి మాట్లాడిన ప్రముఖ దర్శకుడు వివి వినాయక్ కూడా సత్యమూర్తి గురించి స్మరించుకుంటూనే ఎన్టీఆర్, దేవీశ్రీ ప్రసాద్‌లకి తనదైన స్టైల్లో అభినందనలు తెలియజేశాడు.
| Updated:
Dec 27, 2015, 11:38PM IST
నాన్నకి ప్రేమతో ఆడియో ఫంక్షన్‌లో పాల్గొన్న సినీ ప్రముఖులు అందరూ ఏదో ఓ సందర్భంలో దేవీశ్రీ ప్రసాద్ తండ్రి, రచయిత సత్యమూర్తి గురించి జ్ఞాపకం చేసుకోవడం కనిపించింది. నాన్నకి ప్రేమతో మూవీ గురించి మాట్లాడిన ప్రముఖ దర్శకుడు వి.వి. వినాయక్ కూడా సత్యమూర్తి గురించి స్మరించుకుంటూనే ఎన్టీఆర్, దేవీశ్రీ ప్రసాద్‌లకి తనదైన స్టైల్లో అభినందనలు తెలియజేశాడు. నాన్నకి ప్రేమతో ఆడియోని మా గురువు గారైన సత్యమూర్తి గారికి అంకితం ఇవ్వడం నాకు చాలా ఆనందాన్నిచ్చింది. దేవీశ్రీ ప్రసాద్ చిన్న పిల్లోడిగా వున్నప్పటి నుంచీ మాకు సత్యమూర్తి గారితో అనుబంధం వుందన్నాడు వినాయక్. ఇక ఎన్టీఆర్ విషయానికొస్తే... ఎన్టీఆర్‌కి వాళ్ల నాన్న హరిక్రిష్ణ గారంటే ఎంతో ఇష్టం.. ఎంతో అభిమానం. ఎప్పుడైనా ఎన్టీఆర్‌తో ఏవైనా ఓ పది విషయాలు మాట్లాడితే... అందులో కనీసం రెండు, మూడు విషయాలైనా వాళ్ల నాన్న హరిక్రిష్ణ గారి గురించి చెబుతుంటారు. మామూలుగానే ఎన్టీఆర్ గొప్ప నటుడు. అటువంటిది నాన్నకి ప్రేమతో అనే టైటిల్‌ కలిగిన సినిమాలో నటించడం అంటే ఆ పాత్రలో ఎంత జీవించి వుంటారో అర్థం చేసుకోవచ్చని అభిప్రాయపడ్డాడు డైరెక్టర్ వినాయక్.